
Bralno razumevanje
Branje v drugem vzgojno-izobraževalnem obdobju

Standardi
Učenec ob tihem branju besedil pokaže naslednja znanja v opisanih okoliščinah: Učenec ob tihem branju besedil pokaže naslednja minimalna znanja v opisanih okoliščinah:
prepozna in ugotovi (njemu) znano vrsto besedila ob sobesedilni, slikovni opori;
prepozna glavne misli (temo) besedil z znanega tematskega področja;
razume dobesedno/neposredno izražene ključne podrobnosti v kratkih preprostih besedilih;
bere in razume jasna pisna navodila za uporabo naprav in/ali izdelavo znane stvari, ki so delno slikovno podprta, in druga navodila (npr. v učnem gradivu);
razume pripovedno besedilo, tudi obsežnejše, po potrebi primerno poenostavljeno, slikovno podprto besedilo (npr. jezikovno poenostavljena besedila v obliki knjižic), vendar morda ne vseh podrobnosti in notranjih razmerij med osebami, dogodki itn.;
uporablja strategije za prepoznavanje besed, samospraševanja, ponovnega branja, samopopravljanja in ugotavljanja pomena iz sobesedila in nebesednih ključev;
prepozna nekatere nebesedne okoliščine (npr. osnovni sporočilni namen);
razume najobičajnejše in preproste znake, simbole (piktograme) in napise v najbližjem okolju;
ustvarja relevantne povezave med besednim in vidnim gradivom.
ugotovi znano vrsto besedila ob sobesedilni, slikovni opori;
prepozna glavne misli (temo) besedil z njemu znanega, zanj relevantnega tematskega področja;
razume nekaj neposredno izraženih poglavitnih podrobnosti v kratkih, preprostih besedilih;
prepozna, poišče in razume nekaj dogovorjenih podatkov v besedilu (bere in razume preprosta, jasna pisna navodila za uporabo naprav in/ali za izdelavo znane stvari, ki so opremljena z nazornimi slikami ali s prikazom, in druga preprosta navodila (npr. v učnem gradivu);
razume najobičajnejše in preproste znake, simbole (piktograme) in napise v njemu najbližjih okoliščinah;
razume pomen posameznih njemu neznanih besed oz. besednih zvez iz sobesedila v predvidljivih kratkih in preprostih besedilih;
še ne povsem učinkovito uporablja strategije za prepoznavanje besed (npr. prepoznavanje črk angleške abecede) in večinoma razume njihovo vlogo (npr. za spremembo pomena (bad – bat), enako je pri fonemih).
Besedila in okoliščine
Besedila so različnih vrst iz spodaj navedenih virov in s temi značilnostmi:
besedila so kratka (2–3 odstavke), večinoma prilagojena in poenostavljena ter jasno strukturirana (MS: zelo kratka – nekaj povedi, odstavek; pri ugotavljanju glavne misli do tri odstavke), napisana so v standardnih različicah angleščine;
navezujejo se na učencu znane in razumljive teme z njegovega osebnega in družbenega področja;
imajo konkretno vsebino;
vsebujejo pogosto rabljeno besedišče;
vsebujejo preproste slovnične strukture;
imajo pripovedno strukturo;
vsebujejo nebesedno podporo (slike ipd.).
Za bralne dejavnosti učenci uporabljajo slovenščino/italijanščino/madžarščino, nebesedni odziv ali kratek besedni odziv v angleščini.
Učenec pri branju pogosto potrebuje razlago besed in večkratno branje. Bralno razumevanje pokaže pretežno nebesedno, s kratkim besednim odzivom v angleščini ali z daljšim besednim odzivom v slovenščini/italijanščini/madžarščini.


Govorno sporočanje in sporazumevanje
Govor v drugem vzgojno-izobraževalnem obdobju
Standardi
Učenec pokaže naslednja znanja v opisanih okoliščinah:
obvlada, preproste in jasno strukturirane sporočanjske in sporazumevalne dejavnosti v znanih okoliščinah;
odgovarja na zastavljena vprašanja, sprašuje, izjemoma se sporazumeva z različnimi govorci angleščine, če ti govorijo primerno počasi, razločno in pri tem svoj govor prilagajajo okoliščinam; začne in konča kratek pogovor in opravlja osnovne transakcijske dejavnosti (npr. nakup), črkuje svoje ime in priimek;
govorno se odziva na pobude o temah iz njegovega najbližjega okolja;
na kratko in preprosto opisuje in pripoveduje, poizveduje, predstavlja podatke, dejstva in svoje mnenje, se dogovarja itn.
obvlada kratke, preproste in jasno strukturirane sporočanjske in sporazumevalne dejavnosti v znanih okoliščinah;
odgovarja na zastavljena vprašanja o najbližjih temah iz njegovega sveta, samostojno se večinoma še ne pogovarja, opravlja posamezne najosnovnejše transakcijske dejavnosti (npr. simulacija nakupa);
govorno se odziva na pobude o temah iz njegovega najbližjega okolja, ki so zanj osebno relevantne;
na kratko in preprosto opiše sebe, kje živi, kaj dela, po vnaprej pripravljenih slikovnih ali besednih iztočnicah
V (po)govoru uporablja:
konkretno, v šolskih okoliščinah pogosto rabljeno besedišče, poimenovanja so občasno precej nezanesljiva;
preproste slovnične strukture in najosnovnejša vezniška sredstva (and, but, because); dela tudi osnovne napake, ki lahko ovirajo razumljivost;
osnovno nebesedno podporo;
uporablja najosnovnejše komunikacijske strategije (npr. vpraša po pomenu);
v govoru upošteva najosnovnejša pravila medkulturnega sporazumevanja, primerna njegovemu kognitivnemu in jezikovnemu razvoju;
pripravljeni govor je še fragmentaren, s prvimi zasnovami tekočnosti; učenec dela premore, išče besede, potrebuje veliko podpore sogovornika (dialoška oblika);
nepripravljeni, spontani govor je zelo fragmentaren;
izgovor uporabljenega besedišča je večinoma razumljiv.
V sporazumevalnih dejavnostih učenec pokaže razumevanje vprašanj in drugih pobud.
V (po)govoru uporablja:
omejeno, zelo preprosto, pogosto rabljeno besedišče, poimenovanja so še precej nezanesljiva (tudi neustrezna);
zelo preproste slovnične strukture in najosnovnejša vezniška sredstva (and).
V govoru dela veliko osnovnih napak, ki ovirajo razumljivost. Izgovarjava je večinoma razumljiva, tudi pripravljeni govor je zelo fragmentaren.
Besedila in okoliščine
Naloge so vodene z veliko podpore (slikovna, podatki itd.).
Prvotno je sporazumevanje, to je dialoška oblika, enogovorne dejavnosti so redkejše.
Preproste, kratke in jasno strukturirane (običajno predhodno naučene/poučevane) sporočanjske dejavnosti, ki so učencu znane vnaprej: glasno branje, kratek situacijski dialog, enogovorna dejavnost ob vidni ali besedni iztočnici, igranje vnaprej naučene vloge, petje, izštevanje, tvorjenje zelo preprostih navodil ob jasno podanih iztočnicah, poimenovanje stvari, oseb, dejanj, lastnosti itn. v neposredni okolici/na slikah, recitiranje pesmi, pojasnjevanje (preproste tabele, grafi itn.), opisi vsakodnevnih, rednih dejavnosti, živali, predmetov, krajev itn., pozdravljanje, zahvaljevanje, preproste, kratke in jasno strukturirane sporazumevalne dejavnosti v učencu znanih okoliščinah (angl. interactive activities): učenec sprašuje in odgovarja na preprosta vprašanja o znani okoliščini, se besedno in nebesedno odziva na iztočnice (npr. vprašanja, navodila, pozivi itn.), sodeluje v vnaprej naučenih dialogih ali po vnaprej pripravljenem vzorcu, izraža svoje mnenje, pritrjuje, zanika, izraža počutje, zahvalo, voščila in dobre želje, navezuje stik, se opravičuje, se poslavlja, telefonira, uresničuje svoje interese (izraža potrebe in želje, prepovedi, prošnje, išče in ponuja pomoč), nakupuje.
Pisno sporočanje
Pisanje v drugem vzgojno-izobraževalnem obdobju
Standardi
Učenec pokaže naslednja znanja v opisanih okoliščinah:
piše nize enostavčnih in večstavčnih povedi;
piše kratka in preprosta besedila o njemu znanih temah s konkretno vsebino.
Besedila vsebujejo:
ponavljajoče se, preprosto in pogosto rabljeno besedišče;
maloštevilne preproste slovnične strukture, pri rabi večkrat dela napake, ki občasno ovirajo razumljivost (npr. z neustreznim besednim redom;
občasno preprosta in pogosta vezniška sredstva (npr. and, but, or) in druga osnovna sredstva medpovednega povezovanja (npr. zaimke).
Učenec:
ustrezno zapisuje črke angleške abecede, besede so večkrat zapisane fonetično ali z drugimi pomanjkljivostmi;
dokaj ustrezno uporablja končna ločila, druga pa še razmeroma neustrezno;
brez večjih pomanjkljivosti uporablja osnovne standardne oblike preprostih besedil (npr. razglednica, zasebno vabilo, npr. za rojstni dan);
obvlada naslednje strategije pisanja: izpolnjevanje (tabel, obrazcev, oblačkov, besedil z vrzelmi, slik), prenašanje informacij (iz tabel, miselnih vzorcev, slušnih/pisnih besedil, vodeno pisanje). Pri teh dejavnostih še dela napake.
Učenec pokaže naslednja minimalna znanja v opisanih okoliščinah:
piše nize večinoma enostavčnih povedi, večkrat z neustreznim besednim redom in drugimi skladenjskimi pomanjkljivostmi;
piše kratka in preprosta besedila; piše o njemu znanih temah (o sebi, drugih znanih ali namišljenih osebah, kaj delajo, kje živijo) s konkretno vsebino.
Besedila vsebujejo:
ponavljajoče, preprosto in pogosto rabljeno besedišče, tudi s pomenskimi napakami;
maloštevilne preproste slovnične strukture, pri rabi sistematično dela napake, ki večkrat ovirajo razumljivost.
Učenec:
občasno uporablja preprosta in pogosto rabljena vezniška sredstva (npr. and);
večinoma ustrezno zapisuje črke angleške abecede, besede so večkrat zapisane fonetično ali z razmeroma številnimi drugimi pomanjkljivostmi;
dokaj ustrezno uporablja končna ločila, druga pa še razmeroma neustrezno;
uporablja standardne oblike preprostih besedil (npr. razglednica, zasebno vabilo, npr. za rojstni dan), tako da so prepoznavne.
Besedila in okoliščine
Učenec piše besedila z vódenimi nalogami (vnosni podatki: besedilo, slike, ključne besede, podatki, tabele, že pripravljeni vzorci besedila itn.).
Vrste pisnih besedil: dnevniki aktivnosti (v obliki tabele), elektronsko sporočilo, navodila, obrazci (izpolnjevanje vprašalnikov, tabel, miselnih vzorcev itn.), opisi (oseb, prostora, predmetov, poti), osebni slovarji (tudi slikovni), razglednice, seznami (nakupovalni), sporočila, stripi, vabila, voščilnice, zapiski itn.
Posredovanje (mediacija)
Standardi in minimalni standardi (drugo vzgojno-izobraževalno obdobje)
Standardi in minimalni standardi za posredovanje (mediacijo) so opisani pri štirih sporazumevalnih zmožnostih, saj je uspešnost odvisna od sprejemanja (poslušanja, branja) in izražanja (govornega, pisnega).


OPERATIVNI CILJI IN VSEBINE
Branje in bralno razumevanje

Učenci razvijajo te spretnosti, da bodo razumeli ustrezna pisna besedila v angleščini in obbesedilne prvine, jih uporabljali v komunikaciji ter za pridobivanje novih znanj.
Cilji drugega vzgojno-izobraževalnega obdobja
Drugo vzgojno-izobraževalno obdobje
Učenci:
Branje:
na podlagi veščin, razvitih v prvem vzgojno-izobraževalnem obdobju, še razvijajo osnovne bralne veščine (natančnost branja – dekodiranje) in preproste bralne učne strategije (predvsem razumevanje in delno interpretacijo), svoj odnos/stališča do branja in interes za branje;

Jezikovna zmožnost:
spoznajo osnovno, pogosto rabljeno besedišče in preproste jezikovne strukture ter pomene v sobesedilu; nadaljujejo s spoznavanjem razmerij med glasovi in črkami (izgovorom in zapisom) v znanih, prej ustrezno slušno utrjenih besedah;

Pragmatična zmožnost:
spoznajo nekatere glavne lastnosti izbranih pisnih besedil (npr. razglednica) in jih upoštevajo pri tvorjenju besedil;
spoznajo najosnovnejša sredstva medpovednega povezovanja (npr. zaimke, nadpomenke/podpomenke, istopomenke/protipomenke);

Sociolingvistična/ družbeno-kulturna zmožnost:
spoznajo osnovne jezikovne označevalce družbenih razmerij – spoznajo nekatere vljudnostne dogovore;

Medkulturna ozaveščenost:
se ozaveščajo o nekaterih temeljnih medkulturnih podobnostih in razlikah;
razvijajo svojo medkulturno občutljivost in ozaveščenost;
spoznajo medkulturne podobnosti in razlike na primerih izvirnih besedil (npr. pesmi) in nekatere značilnosti tradicionalne in sodobne kulture dežel ciljnega jezika, evropskih in drugih kultur;
Besedila in okoliščine:
pregledujejo in berejo kratka neumetnostna in umetnostna (književna) besedila, sprva preprosta, z obilo nejezikovne podpore (npr. stripi), pozneje daljša in z manj podpore (več o besedilih glej v pogl. 4 Standardi znanja);
se na bralno besedilo odzivajo nebesedno, z besednim odzivom v angleščini (kratko) in v slovenščini/italijanščini/madžarščini.

OPERATIVNI CILJI IN VSEBINE
Govor in govorno sporočanje ter sporazumevanje

Učenci se naučijo ustrezno in čim bolj pravilno govorno sporazumevati in sporočati v pogovorni angleščini oz. eni od jezikovnih različic.
Cilji drugega vzgojno-izobraževalnega obdobja
Drugo vzgojno-izobraževalno obdobje
Učenci:

Govor:
nadaljujejo z usposabljanjem za osnovno govorno sporazumevanje in sporočanje v ciljnem jeziku: tvorijo medosebne dialoge, kratka govorna besedila (pripovedujejo, povzamejo besedilo, izražajo svoje misli ipd.), kratko sporočajo (npr. naštejejo seznam) in se odzovejo na slišano oziroma prebrano, govorijo ali pojejo primerna izvirna besedila v angleščini ipd.;
razvijajo osnovne učne strategije, primerne starosti in jezikovnemu znanju;
razvijajo in uporabljajo najosnovnejše sporazumevalne strategije;

Jezikovna zmožnost:
v govoru uporabljajo osnovne jezikovne strukture, upovedujejo v preprostih, enostavčnih in tudi večstavčnih povedih;
uporabljajo pogosto rabljeno, omejeno besedišče s tematskih področij, primernih in zanimivih zanje;
razvijajo najosnovnejše veščine razumljive in pomensko ustrezne izgovarjave in intonacije;

Pragmatična zmožnost:
spoznajo in uporabljajo temeljne funkcije (npr. iskanje podatkov, izražanje mnenj, pozdravi) in vzorce socialne interakcije;
upoštevajo glavne značilnosti ustreznega govora glede na sogovornika in namen;
uporabljajo temeljno nebesedno podporo v govoru (npr. mimika, kretnje);
spoznajo glavne lastnosti krajših in preprostih besedil (npr. eno-, večgovorna besedila);

Sociolingvistična/ družbeno-kulturna zmožnost:
v govoru uporabljajo osnovne jezikovne označevalce družbenih razmerij (pozdravi, naslavljanja) in nekatere vljudnostne dogovore (npr. zahvala, opravičilo);
Medkulturna ozaveščenost:
se ozaveščajo o osnovnih medkulturnih značilnostih pri govorjenju v angleščini (podobnosti s slovenskimi/italijanskimi/madžarskimi in razlike med njimi).

Drugo vzgojno-izobraževalno obdobje
Učenci se predvsem usposobijo za osnovno govorno sporazumevanje in spoznajo ter uporabljajo temeljne funkcije in vzorce socialne interakcije. Pri tem uporabljajo temeljne komunikacijske strategije in upoštevajo temeljna pravila medkulturnega sporazumevanja. V tem obdobju je torej prvotnega pomena sporazumevanje, to je dialoška oblika, enogovorne dejavnosti so redkejše.

OPERATIVNI CILJI IN VSEBINE
Pisanje in pisno sporočanje ter sporazumevanje

Učenci se naučijo ustrezno in čim bolj pravilno zapisovati, pisno sporočati, se pisno sporazumevati v pisni angleščini, usvojijo procese tvorjenja in izboljševanja pisnih besedil.
Cilji drugega vzgojno-izobraževalnega obdobja
Drugo vzgojno-izobraževalno obdobje
Učenci:

Pisanje:
se usposobijo za temeljno pisno sporočanje in sporazumevanje: tvorijo kratka stvarna in domišljijska pisna besedila o njim najbližjih temah (npr. dom, hrana, dogodki itn.);
razvijajo temeljne strategije tvorjenja pisnega besedila, npr. pisanje osnutka, pisanje čistopisa, preverjanje besedila na vsebinski, besedilni, jezikovni in pravopisni ravni, in se ozaveščajo o napakah kot delu učnega procesa;

Jezikovna zmožnost:
uporabljajo pogosto rabljeno, omejeno besedišče v povezavi s predlaganimi temami in temami, ki jih zanimajo;
uporabljajo temeljne jezikovne strukture in vezniška sredstva, upovedujejo pretežno v enostavčnih povedih;
spoznajo in uporabljajo temeljna pravila pravilnega zapisovanja zelo znanih besed in uporabe velike začetnice in ločil;

Pragmatična zmožnost:
uporabljajo glavna sredstva medpovednega navezovanja (npr. zaimke, temeljna vezniška sredstva);
pri tvorjenju besedil upoštevajo nekatere osnovne lastnosti (zgradba in oblika) posameznih preprostih besedilnih vrst (npr. razglednica);

Sociolingvistična/ družbeno-kulturna zmožnost:
v pisanju uporabljajo temeljne jezikovne označevalce družbenih razmerij in nekatere vljudnostne dogovore;

Medkulturna ozaveščenost:
se ozaveščajo o glavnih medkulturnih značilnostih pri tvorjenju pisnih besedil v angleščini (podobnosti in razlike s slovenskimi/italijanskimi/ madžarskimi);

Ortografske spretnosti:
spoznavajo in uporabljajo temeljna načela za zapisovanje v angleščini in razmerja med glasovi in zapisom;
se urijo v rabi ustreznih pripomočkov (npr. slovar, črkovalnik).

Besedila in okoliščine: glej poglavje Standardi znanja.
Didaktična priporočila - pisanje in pisno sporočanje ter sporazumevanje 2. VIO
Drugo vzgojno-izobraževalno obdobje
V tem obdobju učenci še zmeraj spoznavajo temeljna načela za zapisovanje v angleščini ter razmerja med glasovi in zapisom. Učitelj sistematično nadgrajuje spretnosti pisanja in pisnega sporočanja. Sprva na ravni povedi in dopolnjevanja ter tvorbe kratkih in preprostih besedil na podlagi vzorčnih besedil, kasneje, ob koncu drugega in v tretjem vzgojno-izobraževalnem obdobju, pa razširi nabor besedil, prav tako tudi nabor dejavnosti za razvijanje spretnosti pisnega sporočanja in sporazumevanja.

OPERATIVNI CILJI IN VSEBINE
Posredovanje (mediacija)

Učenci govorno in/ali pisno posredujejo iz angleščine v slovenščino/italijanščino/madžarščino in obratno v okoliščinah, ko se osebe iz različnih razlogov ne morejo sporazumevati neposredno.
Cilji drugega vzgojno-izobraževalnega obdobja
Drugo vzgojno-izobraževalno obdobje
Učenci:
v slovenščini/italijanščini/madžarščini govorno posredujejo bistvo preprostega angleškega besedila, ki je bogato podprto z nebesedilnimi prvinami (npr. risanke) in pomen preprostih, pogostih oznak in opozoril.
Standardi in minimalni standardi (drugo vzgojno-izobraževalno obdobje)
Drugo vzgojno-izobraževalno obdobje
Standardi in minimalni standardi za posredovanje (mediacijo) so opisani pri štirih sporazumevalnih zmožnostih, saj je uspešnost odvisna od sprejemanja (poslušanja, branja) in izražanja (govornega, pisnega).
